500.01 REGOLAMENTI DWAR NOMINA TA’ DIVERSI ENTITAJIET L-AVVIŻ LEGALI 495 tal-2010, kif emendat bl-Avviż Legali 270 tal-2016. L-AVVIŻ LEGALI 495 tal-2010, kif emendat bl-Avviż Legali 270 tal-2016. 1. Titolu. It-titolu ta’ dawn ir-regolamenti huwa r-Regolamenti dwar Nomina ta’ Diversi Entitajiet. 2. Tifsir. (1) Għall-finijiet ta’ dawn ir-regolamenti: "l-Att " tfisser l-Att dwar Servizzi li Jingħataw fis-Suq Intern; Kap. 500. Kap. 500. "atturi u utenti tal-IMI" tfisser atturi u utenti tal-IMI fi ħdan it-tifsira tad-Deċiżjoni tal-Kummissjoni 2008/49/KE dwar l-implimentazzjoni tas-Sistema ta’ Tagħrif tas-Suq Intern (IMI) fir-rigward tal-protezzjoni tad-data personali; " l-Awtorità Maltija dwar l-Istandards " tfisser l-awtorità mwaqqfa taħt l-Att dwar l-Awtorità Maltija dwar l-Istandards; Kap. 419. Kap. 419. " iċ-Ċentru Ewropew tal-Konsumatur " tfisser l-entità nominata fir-rwol bħala rappreżentant ta’ Malta fin-Network Ewropew ta’ Ċentri tal-Konsumatur tal-Kummissjoni Ewropea mwaqqfa skont id-Deċiżjoni 1926/2006/KE tal-Parlament Ewropew u tal-Kunsill li tistabbilixxi programm ta’ azzjoni Komunitarja fil-qasam tal-politika tal-konsumatur (2007-2013); " id-Dipartiment tal-Kummerċ " tfisser l-awtorità regolatorja skont l-artikolu 3 tal-Att dwar il-Liċenzi tal-Kummerċ; Kap. 441. Kap. 441. " l-Intrapriża ta’ Malta " tfisser il-korporazzjoni mwaqqfa taħt l-Att dwar l-Intrapriża ta’ Malta; " il-korp responsabbli għall-protezzjoni tal-konsumatur " tfisser id-Direttur għall-Affarijiet tal-Konsumaturhekk nominat skont l-artikolu 3(1) tal-Att dwar l-Affarijiet tal-Konsumatur; Kap. 378. Kap. 378. " il-Kummissjoni Ewropea " tfisser il-Kummissjoni tal-Komunità Ewropea. (2) Il-kliem, frażijiet u espressjonijiet użati f’dawn ir-regolamenti u li huma użati wkoll fl-Att, għandu ikollhom, kemm il-darba il-kuntest tal-kliem ma jeħtieġx xort’oħra, l-istess tifsira mogħtija lilhom fl-Att. 3. (1) Għall-finijiet tal-artikolu 10(1) tal-Att, u wkoll għall-entità nominata għall-fini tas-subartikolu (3) tal-istess artikolu, l-entitajiet responsabbli li jipprovdu, fuq talba, l-assistenza u l-informazzjoni skont l-artikolu 7(a) u (b Għall-finijiet tal-artikolu 10(1) tal-Att, u wkoll għall-entità nominata għall-fini tas-subartikolu (3) tal-istess artikolu, l-entitajiet responsabbli li jipprovdu, fuq talba, l-assistenza u l-informazzjoni skont l-artikolu 7(a) tal-Att għandhom ikunu iċ-Ċentru Ewropew tal-Konsumatur f’Malta u l-Intrapriża ta’ Malta, minn hawn ’il quddiem msejjħa l-entitajiet nominati. (2) Fit-twettiq tal-obbligu tagħha li tipprovdi informazzjoni u assistenza lill-provdituri u riċevituri taħt l-artikoli 4 u 7(a) u (b Fit-twettiq tal-obbligu tagħha li tipprovdi informazzjoni u assistenza lill-provdituri u riċevituri taħt l-artikoli 4 u 7(a) tal-Att, awtorità kompetenti għandha tikkopera b’mod effettiv mal-entitajiet nominati u tipprovdilhom mingħajr dewmien l-informazzjoni kollha meħtieġa, skont is-sub regolament (1). (3) L-awtorità kompetenti għandha tibqa’ responsabbli għall-korrettezza tal-informazzjoni provduta taħt is-sub regolament (2). (4) Meta jirċievu talba għall-assistenza u, jew informazzjoni minn entitajiet oħra mniżżla bħala ‘Kuntatti tal-Artikolu 21’ fin-network mwaqqaf mill-Kummissjoni Ewropea skont l-Artikolu 21, paragrafu (2) tad-Direttiva 2006/123/KE tal-Parlament Ewropew u tal-Kunsill dwar servizzi fis-suq intern, jew direttament mingħand provditur jew riċevitur, l-entitajiet nominati skont is-sub regolament (1) għandhom jikkoperaw flimkien u mal-awtoritajiet kompetenti biex jipprovdu l-assistenza u l-informazzjoni mitluba b’mod effiċjenti, effettiv u t empestiv skont l-artikolu 7 tal-Att. 4. (1) L-Awtorità Maltija dwar l-Istandards għandha tkun il-korp li permezz tiegħu l-awtorità kompetenti għandha tinnotifika l-introduzzjoni ta’ kull liġi, regolament u, jew disposizzjonijiet amministrattivi tat-tip mniżżla taħt l-artikolu 5(4) jew ħtiġiet skont l-artikolu 6(1) tal-Att lill-Kummissjoni Ewropea kif imfisser fit-tieni proviso tal-imsemmi artikolu 5(4). (2) It-trasmissjoni ta’ notifika ta’ xi liġijiet, regolamenti u, jew disposizzjonijiet amministrattivi ġodda bħal dawn lill-Kummissjoni Ewropea mill-Awtorità Maltija dwar l-Istandards għandha tkun magħmula f’dak iż-żmien kif jista’ jiġi stabbilit mill-awtorità kompetenti, u fil-forma u skont il-proċedura stabbilita għal dak il-għan mill-Kummissjoni Ewropea. (3) L-Awtorità Maltija dwar l-Istandards għandha tikkomunika kull kumment u, jew deċiżjoni adottata mill-Kummissjoni Ewropea li hi tirċievi dwar notifika lill-awtorità relevanti kompetenti mingħajr dewmien. (4) L-Awtorità Maltija dwar l-Istandards tista’, bl-approvazzjoni tal-Ministru responsabbli għaliha, tistabbilixxi l-proċeduri tagħha li għandhom iħarsu l-awtoritajiet kompetenti meta jagħmlu dawk in-notifiki. 5. Entità responsabbli għas-Sistema ta’ Tagħrif tas-Suq Intern. (1) Matul il-kors tat-twettiq tal-obbligi tagħha ta’ koperazzjoni amministrattiva mal-awtoritajiet rilevanti kompetenti fi Stati Membri oħra kif stabbilit fl-artikoli 6(3) u 8(3), (4), u (6) tal-Att, u skont id-Deċiżjoni tal-Kummissjoni 2009/739/KE li tistipula l-arranġamenti prattiċi għall-iskambju ta’ informazzjoni b’mezzi elettroniċi bejn l-Istati Membri taħt il-Kapitolu VI tad-Direttiva 2006/123/KE tal-Parlament Ewropew u tal-Kunsill dwar is-servizzi fis-suq intern, l-awtorità kompetenti għandha tiskambja talbiet u informazzjoni mal-awtorità rilevanti kompetenti ta’ Stat Membru ieħor permezz tas-Sistema ta’ Tagħrif tas-Suq Intern hawn iżjed ’il quddiem msejħa "IMI". (2) Skont id-Deċiżjoni tal-Kummissjoni 2008/49/KE dwar l-implimentazzjoni tas-Sistema ta’ Tagħrif tas-Suq Intern (IMI) fir-rigward tal-protezzjoni tad-data personali, l-atturi tal-IMI nazzjonali għandhom ikunu: (a) l-awtoritajiet kompetenti li kull waħda minnhom għandha titqies bħala "awtorità kompetenti " fi ħdan it-tifsira tal-artikolu 7 tal-Att; (b) id-Dipartiment tal-Kummerċ li għandu jinħatar mill-Kordinatur tal-IMI nazzjonali (NIMIC) fi ħdan it-tifsira tal-artikolu 8 tal-Att; u (ċ) il-ministeri li taħt id-dikasteri tagħhom l-awtoritajiet kompetenti msemmija fil-paragrafu (a) jaqgħu li għandhom jinħatru bħala Kordinaturi Delegati tal-IMI (DIMICs) fi ħdan it-tifsira tal-artikolu 8 tal-Att. (3) Persuni naturali li jaħdmu taħt il-kontroll dirett tal-atturi tal-IMI nazzjonali biss, minn hawn ’il quddiem msejħa utenti tal-IMI, jistgħu jużaw l-IMI. (4) Skont l-Artikolu 1(2) tad-Deċiżjoni tal-Kummissjoni 2009/739/KE, il-kordinatur tal-IMI nazzjonali għandu wkoll ikun nominat bħala l-punt ta’ kuntatt previst bl-Artikolu 28(2) tad-Direttiva 2006/123/KE. (5) L-użu tal-IMI mill-atturi u l-utenti tal-IMI nazzjonali għandu jkun konformi mad-Deċiżjonijiet tal-Kummissjoni 2008/49/KE u 2009/739/KE: Iżda l-kordinatur tal-IMI nazzjonali jista’, wara konsultazzjoni mal-atturi oħra tal-IMI, u bl-approvazzjoni tal-Ministru, jistabbilixxi kodiċi nazzjonali ta’ operazzjoni u prattika biex jiġu implimentati aħjar il-funzjonijiet, rwoli, drittijiet u obbligi li joħorġu mid-Deċiżjonijiet tal-Kummissjoni msemmija hawn fuq u l-funzjonament ġenerali u kordinazzjoni tal-użu tal-IMI f’Malta. 6. Entità responsabbli għall-punt ta’ kuntatt waħdieni. Emendat: A.L.270 tal-2016. (1) L-Intrapriża ta’ Malta għandha tkun l-entità nominata responsabbli għall-amministrazzjoni u t-twaqqif operattiv tal-Punt ta’ Kuntatt Waħdieni, inkluża l-kordinazzjoni tiegħu mal-awtoritajiet kompetenti u korpi oħra mwaqqfa taħt liġijiet oħra fit-twettiq tal-funzjonijiet assenjati lilha bl-Att. (2) L-informazzjoni li ġejja għandha tkun disponibbli online permezz tal-punt ta’ kuntatt waħdieni: (a) lista tal-professjonijiet regolati kollha f’Malta inkluż id-dettalji ta’ kuntatt tal-awtoritajiet nominati għal kull professjoni regolata u ċ-ċentru ta’ assistenza; (b) lista tal-professjonijiet li għalihom hija disponibbli Karta Professjonali Ewropea skont id-Direttiva 2005/36/UE, il-funzjonament ta’ dik il-Karta, inkluż it-tariffi relatati kollha li għandhom jitħallsu mill-professjonisti, u l-awtoritajiet nominati għall-ħruġ tal-karta; (ċ) lista tal-professjonijiet kollha li għalihom Malta tapplika l-Artikolu 7(4) tad-Direttiva 2005/36/UE taħt il-liġijiet, ir-regolamenti u d-dispożizzjonijiet amministrattivi nazzjonali; (d) lista ta’ edukazzjoni u taħriġ regolati u taħriġ bi struttura speċjali, imsemmija fil-punt (c)(ii) tal-Artikolu 11 tad-Direttiva 2005/36/UE; (e) ir-rekwiżiti u l-proċeduri msemmija fl-Artikoli 7, 50, 51 u 53 tad-Direttiva 2005/36/UE għall-professjonijiet regolati f’Malta, inkluż it-tariffi relatati kollha li għandhom jitħallsu miċ-ċittadini u d-dokumenti li għandhom jiġu preżentati miċ-ċittadini lill-awtoritajiet nominati; (f) dettalji dwar kif isirappell, taħt il-liġijiet, ir-regolamenti u d-dispożizzjonjijiet amministrattivi nazzjonali, kontra deċiżjonijiet ta’ awtoritajiet nominati adottati taħt id-Direttiva 2005/36/UE. (3) L-informazzjoni msemmija fis-sub regolament (2) għandha tkun pprovduta b’mod ċar u komprensiv għall-utenti, tkun faċilment aċċessibbli mill-bogħod u b’mezzi elettroniċi u tinżamm aġġornata. Kwalunkwe talba għal informazzjoni indirizzata lill-punt ta’ kuntatt waħdieni għandha titwieġeb kemm jista’ jkun malajr. 7. Entità responsabbli għall-protezzjoni ta’ riċevituri minn diskriminazzjoni. Il-korp responsabbli għall-protezzjoni tal-konsumatur għandu jiżgura illi d-drittjiet tar-riċevituri u riċevituri potenzjali ta’ servizz ma jkunux soġġetti għall-ħtiġiet diskriminatorji msemmija fl-artikolu 9(a) tal-Att.